Case ID: 1131724
Sentence 0: İşin halları:Məhkəmənin hökmünə əsasən x3 ona görə təqsirli bilinib məhkum edilmişdir ki, o, xx xxxx 2018-ci il tarixdə tanışı Sabirabad rayon Həşimxanlı kənd sakini x4 məxsus iribuynuzlu heyvanlarını etibardan sui-istifadə etməklə və aldatma yolu ilə ələ keçirmək qərarına gəlmiş, bu məqsədlə həmin gün saat 18 radələrində sonuncunun yaşadığı evə gedərək 4000 manat dəyərində 3 baş inək və 2 baş buzov heyvanını almaq istədiyini və ertəsi gün həmin məbləği ödəyəcəyini vəd edərək aldadıb inandırmaqla həmin iribuynuzlu heyvanları alıb tanışı x5 idarə etdiyi “Qazel” markalı 10-BL-xxx dövlət qeydiyyat nişanlı avtomobilə yükləyərək yaşadığı x1 yerləşən evinə aparmış, daha sonra həmin iribuynuzlu heyvanları İmişli rayonu Otuziki kəndində yerləşən «Mal-qara» bazarında əldə etdiyi məbləğdən aşağı qiymətə satmış, lakin həmin iribuynuzlu heyvanların pulunu zərərçəkmiş şəxsə ödəməyərək 4000 manat maddi ziyan vurmaqla dələduzluq etmişdir.